към пазара на Съюза, докато само малка част от продукцията на дружеството за 2020 г. е продадена на вътрешния пазар. Освен това всички експортни продажби през 2020 г. са били за клиенти от Съюза, които в миналото са били снабдявани от PGTEX China. Това отново навежда на мисълта, че потенциалното налагане на митата е било причината за създаването на PGTEX Morocco SARL. Това е изрично потвърдено в годишния доклад на PGTEX China за 2019 г. (вж. съображение 17).
 (66)
 След разгласяването групата PGTEX заяви, че е имало достатъчно основание и икономическа обосновка за създаването на PGTEX Morocco SARL. Тя твърди, че създаването на завода в Мароко е резултат от дълъг процес, който включва проучвания за осъществимост, заявления за получаване на необходимите разрешителни от китайските и мароканските правителства и получаване на тези разрешителни.
 (67)
 Комисията отбеляза, че документацията, представена от групата PGTEX на 15 октомври 2021 г., показва, че дълго време преди започване на разследването групата е преценявала в коя държава да създаде дружество. Разглеждани са различни потенциални държави, включително Мароко. Въпреки това остава фактът, че PGTEX Morocco SARL най-накрая е създадено на 2 октомври 2019 г., около 7 месеца след започване на първоначалното антидъмпингово разследване. Това съвпадение във времето навежда на мисълта, че антидъмпинговото разследване е станало причина за създаване на PGTEX Morocco SARL. Това се потвърждава и от изявление на мароканските органи, в което се посочва, че контактите им с PGTEX за създаване на завод датират от 20 март 2019 г. и като такива са осъществени непосредствено след започване на първоначалното разследване (19). Това показва, че официалните контакти с мароканските органи за създаване на дружество в Мароко датират от март 2019 г., което е непосредствено след започване на първоначалното антидъмпингово разследване.
 (68)
 След разгласяването LM Wind Power заяви, че PGTEX е създало завода си в Мароко, за да обслужва пазарите в Мароко и Близкия изток, и следователно е имала икономическа обосновка за създаването му, различна от избягването на мита.
 (69)
 Комисията отхвърли това твърдение. Комисията се позова на доказателства, показващи липсата на икономическа обосновка, различна от митата (вж. в този контекст годишния доклад на PGTEX China за 2019 г., посочен в съображение 17). Освен това аргументът на LM Wind Power, че PGTEX Morocco SARL е създадено, за да обслужва пазарите в Мароко и Близкия изток, не се подкрепя от доказателствата. В това отношение, както е разяснено в съображение 65, всички експортни продажби на PGTEX Morocco SARL са осъществени за Съюза и само малка част от производството на дружеството е продадена на вътрешния пазар в Мароко.
 (70)
 С оглед на гореизложеното по време на разследването не се разкри достатъчно основание или икономическа обосновка за установяването на производствен обект за ТСВ в Мароко, освен за избягване на плащането на действащите в момента мита.
 2.5. Започване или значително нарастване на дейностите
 (71)
 В член 13, параграф 2 от основния антидъмпингов регламент (20) се изисква комплектуването да е започнало или значително да е нараснало след започване на антидъмпинговото разследване или непосредствено преди него и съответните части да са с произход от държавата, обект